**პროფესიული საგანმანათლებლო პროგრამის ჩარჩო დოკუმენტი**

1. **ჩარჩო დოკუმენტის სახელწოდება -** “აუდიო-ვიზუალური ხელოვნება“
2. **სარეგისტრაციო ნომერი**
3. **პროფესიული სპეციალიზაცია/სპეციალიზაციები და მისანიჭებელი კვალიფიკაცია/კვალიფიკაციები**

„ვიდეო სამონტაჟო ხელოვნება“, „ვიდეო საოპერატორო ხელოვნება“

1. **მიზანი:** ჩარჩო დოკუმენტის მიზანია, შემუშავებულ იქნას ისეთი პროფესიული პროგრამები, რომლებიც ტელე-რადიო მაუწყებლობისთვის უზრუნველყოფს კონკურენტუნარიან კადრს, კერძოდ ფართე პროფილის ვიდეო ოპერატორისა და ტელევიზიისა და რადიოს მემონტაჟის მომზადებას;
2. **დაშვების წინაპირობა/წინაპირობები** სრული საშუალო განათლება
3. **კურსდამთავრებულთა კარიერული შესაძლებლობები:** სპეციალიზაციების „ვიდეო სამონტაჟო ხელოვნება“ და „ვიდეო საოპერატორო ხელოვნება“ კარიერული შესაძლებლობებია ტელერადიომაუწყებლობაში, სარეკლამო სააგენტოებში, დარგობრივ პრესსამსახურებში, საწარმოო ვიდეოსტუდიებში და თვითდასაქმების ფორმით ერთის მხრივ ხმისა და გამოსახულების მონტაჟის პროფესიულ დონეზე განხორციელება, მეორეს მხრივ კი ტექნიკურად და კომპოზიციურად სრულფასოვანი გამოსახულების გადაღება.
4. **სტრუქტურა და მოდულები**

პროგრამაზე ჩარიცხული სტუდენტები პირველ ყოვლისა გადიან პროგრამის ზოგადპროფესიულ მოდულებს, მათ შორის სპეციალიზაციების საფუძვლებსაც, რაც მათ სპეციალიზაციის სწორ არჩევანში ეხმარება. სწავლის შემდეგ ეტაპზე პროგრამა ზოგადპროფესიულ მოდულებთან ერთად სტუდენტებს სთავაზობს ზოგად მოდულებსაც, რომლებიც შექმნილია მედიისა და ტელევიზიის სპეციალიზაციების აქცენტების გათვალისწინებით. პროფესიული განათლების ეს ეტაპი სპეციალიზაციის არჩევანის კორექციისთვისაც შეიძლება გამოიყენოს სტუდენტმა. პროგრამის დასკვნით ეტაპზე სტუდენტი შეისწავლის სპეციალიზაციის დარგობრივ მოდულებს, რაც საბოლოოდ, მისთვის კვალიფიკაციის მინიჭების საფუძველი ხდება.

|  |
| --- |
|  |
| **პროგრამის ზოგადი მოდულები** |
| № | მოდულის დასახელება | მოდულზე დაშვების წინაპირობა | კრედიტი |
| 1 | ინგლისური ენა | - | 6 |
| 2 | პროფესიული ტერმინოლოგია | - | 2 |
|  | კომპიუტერის არქიტექტურა და ოპერაციული სისტემა | - | 1 |
|  | წერის კულტურა | - | 2 |
| **ზოგადპროფესიული მოდულები** |
| № | მოდულის დასახელება | მოდულზე დაშვების წინაპირობა | კრედიტი |
| 3 | გაცნობითი პრაქტიკა | - | 1 |
| 4 |  რადიოსა და ტელევიზიის ისტორია | - | 2 |
| 5 | როგორ იქმნება გამოსახულება და ხმა | - | 1 |
| 6 | დრამატურგიის პრაქტიკული კურსი | - | 3 |
| 7 | ეკრანული ხელოვნების ისტორია | - | 3 |
| 8 | ვიდეო გადაღების პრაქტიკული კურსი | - | 2 |
| 9 | მუსიკა ეკრანულ ნაწარმოებში | - | 2 |
| 10 |  ვიდეო მონტაჟის საფუძვლები | - | 2 |
| 11 | ვიდეო საოპერატორო ხელოვნების საფუძვლები | - | 2 |
| 12 | ხმის ჩაწერა და მონტაჟი | - | 4 |
| 13 | ფოტოგრაფია | - | 4 |

|  |
| --- |
| **სპეციალიზაციის მოდულები - ვიდეოსაოპერატორო ხელოვნება** |
| № | მოდულის დასახელება | მოდულზე დაშვების წინაპირობა | კრედიტი |
| 13 | ვიდეოგადაღების ნაირსახეობები | - | 4 |
| 14 | გადაღება სპეცტექნიკის გამოყენებით | - | 4 |
| 15 | სატელევიზიო რეპორტაჟი | - | 2 |
| 16 | ვიდეო სამონტაჟო პროგრამა Adobe Premiere | - | 3 |
| 16 | პრაქტიკული ჟურნალისტური პროექტი | “ვიდეოგადაღების ნაირსახეობები” და „გადაღება სპეცტექნიკის გამოყენებით“ | 2 |
| 17 | პრაქტიკული სარეჟისორო პროექტი | “ვიდეოგადაღების ნაირსახეობები” და „გადაღება სპეცტექნიკის გამოყენებით“ | 2 |
| 18 | საწარმოო პრაქტიკა | ორიდან ერთ-ერთი ჩათვლილი მოდული: “პრაქტიკული ჟურნალისტური პროექტი” ან “პრაქტიკული სარეჟისორო პროექტი”  | 4 |
| 19 | დასკვნითი პროექტი | საწარმოო პრაქტიკა | 2 |

|  |
| --- |
| **სპეციალიზაციის მოდულები - ვიდეომონტაჟის ხელოვნება** |
| № | მოდულის დასახელება | მოდულზე დაშვების წინაპირობა | კრედიტი |
| 20 | ვიდეო სამონტაჟო პროგრამა Adobe Premiere | - | 4 |
| 21 | სატელევიზიო გრაფიკის ელემენტები Adobe after effects | - | 4 |
| 22 | პრაქტიკული პროექტი Adobe Premiere  | ვიდეო სამონტაჟო პროგრამა Adobe Premiere და სატელევიზიო გრაფიკის ელემენტები Adobe After effects | 2 |
| 23 | ვიდეო სამონტაჟო პროგრამა Avid | - | 4 |
| 24 | პრაქტიკული (სასწავლო) პროექტი AVID | ვიდეო სამონტაჟო პროგრამა AVID და სატელევიზიო გრაფიკის ელემენტები Adobe After Effects | 2 |
| 25 | საწარმოო პრაქტიკა  | პრაქტიკული პროექტი „Adobe Premiere” ან “პრაქტიკული პროექტი Avid”. | 4 |
| 26 | დასკვნითი პროექტი | საწარმოო პრაქტიკა | 2 |

1. **მისანიჭებელი კვალიფიკაციის/კვალიფიკაციების შესაბამი სწავლის შედეგები:** ჩარჩო დოკუმენტის დასახელებაა „აუდიო-ვიზუალური ხელოვნება“, რომელიც აერთიანებს ორ პროფესიულ სპეციალიზაციას და მათი მისანიჭებელი კვალიფიკაციებია მეხუთე საფეხურის პროფესიული კვალიფიკაცია ვიდეო სამონტაჟო ხელოვნებაში და მეხუთე საფეხურის პროფესიული კვალიფიკაცია ვიდეო საოპერატორო ხელოვნებაში.

**9. ჩარჩო დოკუმენტის საფუძველზე პროფესიული საგანმანათლებლო პროგრამის შემუშავება**

საგანმანათლებლო დაწესებულება ჩარჩო დოკუმენტის საფუძველზე შეიმუშავებს პროფესიულ საგანმანათლებლო პროგრამას.

შემუშავებული პროფესიული საგანმანათლებლო პროგრამა შესაძლებელია ითვალისწინებდეს არჩევითი სტატუსის მოდულებს ამავე პროფესიული პროგრამის ზოგადი და პროფესიული მოდულების კრედიტთა საერთო მოცულობის არაუმეტეს 20 %-სა.

ერთი და იმავე პროფესიულ სპეციალიზაციაზე შესაძლებელია შემუშავდეს ორი სახის საგანმანათლებლო პროგრამა, რომელთაგან ერთი განსაზღვრავს სავალდებულო პროფესიული მოდულებით გათვალისწინებული სწავლის შედეგებისთვის გამოყოფილი კრედიტების საერთო მოცულობის 50% -ზე მეტის რეალურ სამუშაო გარემოში მიღწევას.

1. სწავლის შედეგების მიღწევის დადასტურება და კრედიტის მინიჭება

კრედიტის მინიჭება ხორციელდება სწავლის შედეგის მიღწევის დადასტურების საფუძველზე.

სწავლის შედეგის მიღწევის დადასტურება შესაძლებელია:

ა) წინმსწრები ფორმალური განათლების ფარგლებში მიღწეული სწავლის შედეგების აღიარებით (ჩათვლა);

ბ) არაფორმალური განათლების გზით მიღწეული სწავლის შედეგების დადასტურება განათლების და მეცნიერების მინისტრის მიერ დადგენილი წესით;

გ) სწავლის შედეგების დადასტურება შეფასების გზით.

არსებობს განმავითარებელი და განმსაზღვრელი შეფასება.

განმავითარებელი შეფასება შესაძლოა განხორციელდეს როგორც ქულების, ასევე ჩათვლის პრინციპების გამოყენებით.

განმსაზღვრელი შეფასება ითვალისწინებს მხოლოდ ჩათვლის პრინციპებზე დაფუძნებული (კომპეტენციების დადასტურებაზე დაფუძნებული) სისტემის გამოყენებას და უშვებს შემდეგი ორი ტიპის შეფასებას:

ა) სწავლის შედეგი დადასტურდა;

ბ) სწავლის შედეგი ვერ დადასტურდა.

განმსაზღვრელი შეფასებისას უარყოფითი შედეგის მიღების შემთხვევაში პროფესიულ სტუდენტს უფლება აქვს პროგრამის დასრულებამდე მოითხოვოს სწავლის შედეგების მიღწევის დამატებითი შეფასება. შეფასების მეთოდი/მეთოდები რეკომენდაციის სახით მოცემულია მოდულებში.

**11**. **პროფესიული კვალიფიკაციის მინიჭება**

პროფესიული კვალიფიკაციის მინიჭება წარმოადგენს ავტორიზებული საგანმანათლებლო დაწესებულების პრეროგატივას. პროფესიული კვალიფიკაციის მოსაპოვებლად პროფესიულმა სტუდენტმა უნდა დააგროვოს პროფესიულ საგანმანათლებლო პროგრამაში განსაზღვრული მოდულებით გათვალისწინებული კრედიტები.

პროფესიული საგანმანათლებლო პროგრამა, რომელშიც სავალდებულო პროფესიული მოდულებით გათვალისწინებული სწავლის შედეგებისთვის გამოყოფილი კრედიტების საერთო მოცულობის 50% -ზე მეტის რეალურ სამუშაო გარემოში მიიღწევა,

 კვალიფიკაციის მინიჭების დამატებითი პირობაა საკვალიფიკაციო გამოცდის ჩაბარება.

**12. სპეციალური საგანმანათლებლო საჭიროების (სსსმ) და შეზღუდული შესაძლებლობების მქონე (შშმ) პროფესიული სტუდენტების სწავლებისათვის**

შეზღუდული შესაძლებლობისა და სპეციალური საგანმანათლებლო საჭიროების მქონე პირთა პროფესიულ საგანმანათლებლო პროგრამაში ჩართულობის უზრუნველყოფის მიზნით ასეთი პირები მოდულებზე დაიშვებიან მოდულის წინაპირობის/წინაპირობების დაძლევის გარეშე. პროფესიული საგანმანათლებლო პროგრამით განსაზღვრული კრედიტები პირს ენიჭება მხოლოდ შესაბამისი სწავლის შედეგების დადასტურების შემთხვევაში, ხოლო კვალიფიკაცია - მე-11 პუნქტით გათვალისწინებული წესით.

**13. ჩარჩო დოკუმენტის შემუშავების სამართლებრივი საფუძვლები**

* + საქართველოს კანონი - „პროფესიული განათლების შესახებ“
	+ ეროვნული საკვალიფიკაციო ჩარჩო
	+ პროფესიული სტანდარტი/სტანდარტები

**14. საავტორო უფლებები**

სსიპ - განათლების ხარისხის განვითარების ეროვნული ცენტრი